
Ministru kabineta noteikumi Nr. 386
Rīgā 2025. gada 25. jūnijā (prot. Nr. 25 26. §)
Grozījumi Ministru kabineta 2023. gada 12. decembra noteikumos Nr. 753 "Eiropas Savienības Atveseļošanas un noturības mehānisma plāna 2.4. reformu un investīciju virziena "Digitālās infrastruktūras transformācija" 2.4.1.2.i. investīcijas "Platjoslas jeb ļoti augstas veiktspējas tīklu "pēdējās jūdzes" infrastruktūras attīstība" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2023. gada 12. decembra noteikumos Nr. 753 "Eiropas Savienības Atveseļošanas un noturības mehānisma plāna 2.4. reformu un investīciju virziena "Digitālās infrastruktūras transformācija" 2.4.1.2.i. investīcijas "Platjoslas jeb ļoti augstas veiktspējas tīklu "pēdējās jūdzes" infrastruktūras attīstība" īstenošanas noteikumi" (Latvijas Vēstnesis, 2023, 243. nr.; 2024, 103., 147. nr.) šādus grozījumus:
· 1. Izteikt 12. punktu šādā redakcijā:
· "12. 2.4.1.2.i. investīcijai pieejamais Atveseļošanas fonda finansējums ir 16 235 769 euro šo noteikumu 3. punktā minētajās atbalstāmajās teritorijās, tai skaitā Latgales plānošanas reģionā – 3 270 906 euro, Vidzemes plānošanas reģionā – 3 218 809 euro, Rīgas plānošanas reģionā – 3 269 773 euro, Zemgales plānošanas reģionā – 3 261 021 euro, Kurzemes plānošanas reģionā – 3 215 260 euro."
· 2. Izteikt 17.1 punktu šādā redakcijā:
· "17.1 Šo noteikumu 15. punktā minētās 2.4.1.2.i. investīcijas attiecināmās izmaksas (izņemot izmaksas, kas saistītas ar materiālu un iekārtu iegādi un būvdarbu uzraudzību) iespējams attiecināt finansējuma saņēmējam vai sadarbības partnerim par pašu veiktajiem darbiem, ja ir izpildīti šādi nosacījumi:
· 17.11. šo darbu veikšanai netiek piesaistīti apakšuzņēmēji un darbu izmaksas nepārsniedz šo noteikumu 13.1. apakšpunktā minētos izmaksu ierobežojumus attiecināmajām izmaksām, papildus neizslēdzot iepirkumu veikšanu visu pārējo darbu izpildei;
· 17.12. šo noteikumu 15.1., 15.3., 15.4. un 15.6. apakšpunktā minēto darbu veikšanai finansējuma saņēmējs vai sadarbības partneris atbilstoši normatīvajiem aktiem būvniecības jomā ir reģistrēts Būvniecības informācijas sistēmā kā būvkomersants tādā specialitātē un darbības sfērā, kurā veicami attiecīgie darbi, kā arī darbu veicēji ir sertificēti atbilstoši normatīvajiem aktiem būvniecības jomā attiecīgajā darbības sfērā, ja to nosaka normatīvie akti būvniecības jomā, un ar viņiem ir noslēgti darba līgumi;
· 17.13. šo noteikumu 15.2., 15.5., 15.8. un 15.9. apakšpunktā minēto darbu veikšanai darbu veicēji ir finansējuma saņēmēja vai sadarbības partnera speciālisti, tostarp tādi, kuri ir sertificēti attiecīgajā darbības sfērā, ja to paredz normatīvie akti."
· 3. Izteikt 40. punktu šādā redakcijā:
· "40. Uz projekta iesnieguma iesniegšanas dienu un atbalsta piešķiršanas brīdi tiek vērtēts, vai finansējuma saņēmējs un sadarbības partneris nav grūtībās nonācis uzņēmums (tai skaitā saistīto uzņēmumu grupas līmenī un sadarbības partneru līmenī), kas definēts regulas Nr. 651/2014 2. panta 18. punktā."
· 4. Izteikt 42. punktu šādā redakcijā:
· "42. Atbalsts netiek sniegts saņēmējam un sadarbības partnerim (ja attiecināms) (tai skaitā saņēmēja saistīto uzņēmumu grupas līmenī), uz kuru attiecas neizpildīts līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu."
· 5. Izteikt 43.1. apakšpunktu šādā redakcijā:
· "43.1. Eiropas Parlamenta un Padomes 2024. gada 23. septembra Regulas (ES, Euratom) 2024/2509 par finanšu noteikumiem, ko piemēro Savienības vispārējam budžetam (pārstrādāta redakcija), 138. pantā noteiktie izslēgšanas kritēriji;".

